Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7428

(5) Bizonyos vállalkozások vagy üzemek működését segítő támogatások akkor tekinthetők összeegyeztethetőnek a közös piac szabályszerű működésével, ha: – ezek a támogatások a (2) bekezdés első francia bekezdésében meghatározott szerkezetátalakítási program szerves részét képezik, – a támogatásokat legalább évi egy alkalommal fokozatosan csökkentik, – a támogatások összegét és intenzitását a szerkezetátalakítás ideje alatt a működőképesség fenntartásához feltétlenül szükséges mértékre korlátozzák, és a szerkezetátalakítás érdekében tett erőfeszítések – a beruházáshoz nyújtott támogatást is figyelembe véve – feltétlenül indokolttá teszik a támogatásokat. Az ilyen támogatások vizsgálata során a Bizottság figyelembe veszi a szóban forgó egység vagy egységek és az érintett régió vagy régiók problémáit, valamint a támogatásnak az acéltermékek piacán kívül, így különösen a közlekedési piacon jelentkező másodlagos hatásait.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes